162 A. Engier. — Araceae-Aroideae. 



inflorescentia subcylindrica, 1,2 — 2 cm longa, appendix 2 — 4 cm longa, erecta, quam 

 lamina brevior, sed tubo exserta, haud stipitata, basi 1 — 2,5 mm crassa, sursum sensim 

 plerumque attenuata, obtusa. Pistillorum ovarium subglobosum, stigmate depresso 

 coronatum, 3 — 4-ovulatum. 



Yünnan: auf Kalkfelsen bei He-gni-schan unterhalb Ho-kin-tcbeu (Delavay — 

 Herb. Mus. Paris — blühend im Juli). 



21. A. Murrayi (Graham) Hook, in Bot. Mag. (1848) t. 4388; Schott, Syn. (1856) 

 31, Prodr. (1860) 44; Engl, in DC. Mon. Phan. II. (1879) 552; Fl. des serres t. 1322; 

 Hook. f. Fl. Brit. Ind. VI. (1893) 507. — Ärum Murrayi Gr ah. Cat. Bomb. PI. (1839) 

 299. — Monophyllum, monoicum vel dioicum. Tuber magnum. Cataphylla purpuras- 

 centia, sursum angustata acuta, summum usque 2 dm longum, inferiora multo breviora. 

 Folii petiolus purpurascens usque 4 dm longus, ultra medium vaginatus, inferne 5 — 

 6 mm crassus, lamina radiato-5 — 9-secta, segmentis subaequilongis oblongis, cum acumine 

 angustissimo acutissimo 1,5 — 2 cm longo circ. 1 — 1,2 dm longis, 2,5 — 3 cm latis, 

 basin versus cuneatis, nervis lateralibus I. numerosis inter se 5 — 7 mm distantibus in 

 nervum collectivum a margine 3 mm remotum conjunctis. Pedunculus folium superans, 

 circ. 5 dm longus. Spathae tubus tumide cylindricus, viridis, 3 — 4 cm longus, 2 cm 

 amplus, faucis marginibus angustis extrorsum curvatis purpureis fascia purpurea etiam 

 laminae basin cingente, lamina procurva alba oblongo-ovata breviter cuspidato-acuminata, 

 5 — 6 cm longa, 2,5 — 3 cm lata. Spadicis androgyni inflorescentia mascula femineae 

 aequilonga circ. 1,5 — 2 cm longa, paucis florum sterilium rudimentis subuliformibus 

 superata vel illis destituta, appendix inferne conoidea sursum valde attenuata viridi- 

 purpurascens 4 cm longa. Flores masculi 2 — 3-andri brevissime stipitati, thecis breviter 

 ovoideis, superne rimula longitudinali aperientibus, connectivo minute apiculato instructis. 

 Pistillorum ovarium breviter ovoideum in stilum brevem stigmate discoideo coronatum 

 contractum. 



Vorderindisches Gebiet. 

 Provinz des westlichen Gebirgslandes der Malabarküste: Concan (Stocks 

 in Hook. f. et Thoms. Herb. Ind. Orient. — Herb. Kew, Berlin u. a.); Bombay (Balph 

 in Herb. Delessert); Nilgherries (Thomson in Hook. f. et Thoms. Herb. Ind. Orient.); 

 Otacamund (G. King — Herb. Bot. Gart. Calcutta). 



§ 3. Barbata Engl. 



Spadicis appendix supra inflorescentiam fertilem etiam supra medium apicem 

 usque florum abortivorum rudimentis filiformibus numerosis obsita. Spathae faucis 

 margines late auriculati. Antherarum thecae haud fissura lunata dehiscentes. Foliorum 

 lamina trisecta. 



A. Foliorum lamina trisecta segmentis sessilibus .22.-4. barbatum. 



B. Foliorum lamina tripartita 23.-4. Balansae. 



22. A. barbatum S. Buchet in H. Lecomte Not. syst. I. fasc. 12. (1911) 366. — 

 Cataphylla obtusa et breviter apiculata vel paullum angustata et acuta, summum 9 — 

 11,5 cm longum. Folii solitarii petiolus tenuis (1,5 mm crassus) 2 — 3 dm longus, ultra 

 dimidium inferius vaginans, vagina anguste (3 — 4 mm) tubulosa, marginibus ad apicem 

 oblique sensim arcuatis, lamina trisecta, segmentis sessilibus subaequalibus conformibus 

 elongato-ellipticis vel lanceolatis, 7 — 13 cm longis, 2 — 5 cm latis, basi cuneatis, apice 

 acuminatis tenuiter aristatis. Pedunculus petiolum subaequans aut vix superans, gra- 

 cillimus. Spathae 1,1 — 1,5 dm longae ultra folium exsertae tubus 4 — 6 cm longus, 

 angustus (8 — 13 mm amplus), faucis marginibus valde auriculatis, lamina suberecta 

 vel leviter procurva, tubo longior, oblonga, 7 — 10 cm longa, medio 2,5 — 3,5 cm lata, 

 apice sensim acuminata, arista fere 5 — 6 mm longa instructa. Spadicis masculi in- 

 florescentia tenuis cylindrica, 1,5 — 3 cm longa, 1,5 — 2 mm crassa, floribus sparsis 

 sessilibus plerumque triandris; appendix 4 — 5 cm longa, vix e tubo exserta, tenuis, basi 



